Αμίν Νουά

Ο Αμίν Νουά (, 7 Φεβρουαρίου 1997) είναι Γάλλος καλαθοσφαιριστής, ο οποίος αγωνίζεται ως πάουερ φόργουορντ για τον Άρη Θεσσαλονίκης.

 Σταδιοδρομία σε συλλόγους 
Ο Νουά γεννήθηκε στη Λυών και αναδείχθηκε από τις ακαδημίες της ΑΣΒΕΛ Λυών-Βιλερμπάν. Αφού αγωνίστηκε στην ομάδα Κ21, έκανε το ντεμπούτο του στην πρώτη ομάδα τον Ιανουάριο του 2016, σημειώνοντας 2 πόντους σε πέντε λεπτά εναντίον της Σαμπάν Μπασκέτ.

Τον Απρίλιο του 2018, δηλώθηκε για το NBA Ντραφτ του 2018. Ωστόσο, αποσύρθηκε πριν την προθεσμία. Η σεζόν της καθιέρωσής του ήρθε το 2017–18, όταν είχε μέσο όρο 11 πόντους και 4,7 ριμπάουντ ανά αγώνα σε 32 αναμετρήσεις του Πρωταθλήματος Γαλλίας (εκ των οποίων στους 26 ήταν βασικός). Συμμετείχε επίσης στο Γαλλικό All Star Game εκείνη τη σεζόν.

Στις 7 Ιουλίου 2021, υπέγραψε με την Ανδόρρα του Πρωταθλήματος Ισπανίας.

Στις 11 Απριλίου 2022, υπέγραψε με τη γαλλική Στρασμπούρ. Επέστρεψε στην ΑΣΒΕΛ στις 7 Ιουλίου 2022.

Στις 1 Αυγούστου 2023, υπέγραψε με την ισραηλινή Χαπόελ Χολόν.

Στις 2 Δεκεμβρίου 2023, υπέγραψε με την ιταλική Ντερτόνα Μπάσκετ.

Στις 22 Ιανουαρίου 2024, υπέγραψε συμβόλαιο ενός μηνός με την Φενέρμπαχτσε. Στις 19 Φεβρουαρίου 2024, η Φενέρμπαχτσε έκανε παράταση του συμβολαίου του μέχρι το τέλος της σεζόν 2023-24. Στις 9 Ιουλίου 2024, ο Νουά αποχώρισε από την τουρκική ομάδα.

Στις 31 Ιουλίου 2024, υπέγραψε με την ισπανική Γκρανάδα.

Στις 7 Νοεμβρίου 2025, υπέγραψε συμβόλαιο με τον Άρη Θεσσαλονίκης, μέχρι το τέλος της σεζόν 2025-26. Στις 27 Ιανουαρίου 2026, έγινε επέκταση του συμβολαίου του μέχρι το 2029.

 Εθνική ομάδα 
Η Νουά ήταν μέλος της Εθνικής Γαλλίας Κ16 στο Ευρωπαϊκό Πρωτάθλημα Κ16 του 2013. Στο Παγκόσμιο Πρωτάθλημα Κ17 του 2014, κατέγραψε μέσο όρο 18,7 πόντους ανά αγώνα, όπου κατατάχθηκε στην 4η θέση των σκόρερ στη διοργάνωση. Ο Νουά είχε μέσο όρο 15,8 πόντους ανά αγώνα στο Ευρωπαϊκό Πρωτάθλημα Κ20 του 2016.

Κατά τη διάρκεια του Ευρωπαϊκού Πρωταθλήματος Κ20 του 2017, είχε μέσο όρο 12,9 πόντους και 7,9 ριμπάουντ ανά αγώνα, βοηθώντας τη Γαλλία να κερδίσει το αργυρό μετάλλιο, και επιλέχθηκε στην Κορυφαία Πεντάδα της Διοργάνωσης. Το Νοέμβριο του 2017, έλαβε την πρώτη του κλήση για την Εθνική Γαλλίας ανδρών.

 Προσωπική ζωή 
Ο Νουά είναι μαροκινής και αλγερινής καταγωγής.

 Εξωτερικοί σύνδεσμοι 
 Προφίλ στο LNB
 Προφίλ στη FIBA
 Προφίλ στο Eurobasket.com

 Παραπομπές 

Κατηγορία:Γάλλοι καλαθοσφαιριστές
Κατηγορία:Πάουερ φόργουορντ
Κατηγορία:Γάλλοι αλγερινής καταγωγής
Κατηγορία:Γάλλοι μαροκινής καταγωγής
Κατηγορία:Καλαθοσφαιριστές Εθνικής Γαλλίας Κ20
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές ΜΚ Ανδόρα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Ντερτόνα Μπάσκετ
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα